AEONTS บวก4.35% โบรกฯเชียร์”ซื้อ” เป้าสูง260บ. คาดกำไรปีนี้โตแตะ4พันลบ. ทุบสถิติออลไทม์ไฮ
AEONTS บวก4.35% โบรกฯเชียร์"ซื้อ" เป้าสูง260บ. คาดกำไรปีนี้โตแตะ4พันลบ. ทุบสถิติออลไทม์ไฮ โดย ณ เวลา 16.08 น. ราคาอยู่ที่ระดับ 216 บาท บวก 9 บาท หรือ 4.35% สูงสุดที่ 218 บาท ต่ำสุดที่ 209 บาท ด้วยมูลค่าซื้อขาย 142.58 ล้านบาท
8 ต.ค. 2562

ผู้สื่อข่าวรายงานว่า หุ้นบริษัท อิออน ธนสินทรัพย์ (ไทยแลนด์) จำกัด (มหาชน) หรือ AEONTS ณ เวลา 16.08 น. ราคาอยู่ที่ระดับ 216 บาท บวก 9 บาท หรือ 4.35% สูงสุดที่ 218 บาท ต่ำสุดที่ 209 บาท ด้วยมูลค่าซื้อขาย 142.58 ล้านบาท

ด้าน บล.ทิสโก้ ระบุในบทวิเคราะห์ (8 ต.ค.2562) แนะนำ “ซื้อ” AEONTS ราคาเป้าหมาย 260 บาท/หุ้น โดย AEONTS รายงานผลประกอบการไตรมาส 2/62 มีผลกำไรเพิ่มขึ้น 9.3% จากช่วงเดียวกันเมื่อปีก่อน เป็น 943 ล้านบาท
โดยผลประกอบการออกมาดีกว่าที่คาดเล็กน้อยจากสินเชื่อส่วนบุคคลที่เพิ่มขึ้น โดยสินเชื่อรวมเพิ่มขึ้น 9.4% จากช่วงเดียวกันเมื่อปีก่อน และ 2.2% จากไตรมาสก่อน เป็น 8.7 หมื่นล้านบาท แบ่งเป็นสินเชื่อส่วนบุคคล เพิ่มขึ้น 12.5% จากช่วงเดียวกันเมื่อปีก่อน หนี้เสียที่ฟื้นตัวขึ้น 41.5% เป็น 258 ล้านบาท ด้าน Credit Cost เพิ่มขึ้นเป็น 7.31% จากเดิมที่ 6.54% และ NPL อยู่ที่ 3.12% (จากเดิมที่ 2.82%) และมีอัตราการตั้งสำรองที่ 124.8%
ทั้งนี้ จากการประชุมนักวิเคราะห์ AEONTS มีแผนที่จะเติบโตแบบเจาะจง และขยายสินเชื่อส่วนบุคคลที่ให้ผลตอบแทนสูงถึง 28% ชดเชยกับ Credit Cost ที่เพิ่มขึ้น และการพัฒนาระบบจัดเก็บหนี้ให้มีประสิทธิภาพมากยิ่งขึ้น ในมุมมองของเรา AEONTS เสียส่วนแบ่งการตลาด และมีผลประกอบการคงที่ในปี 2558-59 เป็นช่วงที่เศรษฐกิจชะลอตัวลง กลุ่มธนาคารเองได้ถอนตัวจากกลุ่มนี้ในช่วงที่ผ่านมา ทำให้ส่วนแบ่งการตลาดของ AEONTS เพิ่มขึ้นเป็น 9% และมีการแข่งขันที่ลดลง
อย่างไรก็ดี AEONTS ได้มีการเปลี่ยนระบบจาก Owner-based เป็น Pooling-based ใน 5 ศูนย์ตามหนี้ ซึ่งจะได้ปัจจัยบวกจาก 1) การใช้ประโยชน์จากกำลังคนที่เพิ่มขึ้น 2) การตามเก็บหนี้ที่เร็วขึ้น 3) การเก็บรวบรวมข้อมูลเพื่อประเมินผลที่ดีขึ้น ด้าน NPL ที่เพิ่มขึ้นคาดว่าจะเริ่มกลับมาปกติในไตรมาส 3/62 ที่ประมาณ 3% ไม่รวมผลกระทบจากระบบ
โดยแนะนำให้ “ซื้อ” เนื่องจากราคาที่น่าสนใจ คาดผลประกอบการทั้งปีที่ 4.175 พันล้านบาท โดยคาดมีสินเชื่อเพิ่มขึ้น 7.5% สำหรับทั้งปี เทียบกับที่ทำไปแล้ว 5.6% นับตั้งแต่ต้นปีถึงปัจจุบัน มูลค่าที่เหมาะสม 260 บาท อิง GGM คิดเป็น PER เพียง 12.4-10.9 เท่าสำหรับปี 2562-63 และ AEONTS มีการประกาศปันผล 2.45 บาท สำหรับช่วงครึ่งปีแรก 2562 (เทียบกับปีก่อนที่ 2.35 บาท) คิดเป็นผลตอบแทน 2.37%